முதல் நாள் இரவுக் காட்சி பார்ப்பதாக புக் பண்ணி, கிருஷ்ணசாமி கிச்சு கிச்சு மூட்டியமையால் இரண்டாம் நாள் இரவாக மாறிப்போனது, முதல் நாள் சாயந்திர காட்சி பார்த்துவிட்டு, பருத்திவீரனை தூக்கி சாப்பிட்டுவிட்டது, நடிப்பில் கார்த்தி பட்டையை கிளப்பியிருக்கிறார் என்ற சல்லைகளுக்கு மத்தியில் போய் பார்த்தால், எப்பவோ அரைத்து இறுகிப் போன மாவை மீண்டும் பழைய தண்ணியை கலந்து அரைத்துக் கொடுத்திருக்கிறார் இயக்குனர் முத்தையா, அவ்வளவே. சட்டென வந்து விருட்டென தியேட்டரை விட்டு கிளம்பியிருக்கும் கொம்பனை, தன்னுடைய வெட்கங்கெட்ட அரசியலுக்காக சர்ச்சையை கிளப்பி வாங்கி கட்டிக்கொண்டதில்லாமல், சற்று ஆசுவாசப் படுத்தி அனுப்பி வைத்த பெருமை திரு. கி. சாமி யையே சாரும். சென்சார் போர்டுன்னு ஒன்னு இருப்பது தெரியாமலே கொடி பிடித்தால் இப்படித்தான் இருக்குமென இனியாவது அவரவர் உணரட்டும்.